Ali Aliraqi:
قبل فترة اجوي عليه ولد جماعتي كالولي علي تعال ويانه البيت دعاره اكو وحده خوش تجيب بنات .
تعال ويانه كافي تبقى هيج خلصت حياتك بالمثاليات والاحترام .
خلصت حياتك خجل ومستحه
ظليت صافن واتخذت قرار
مدري ليش كتلهم اجي وياكم .. عبالي بس نسولف ردت اخدع عقلي الجان بداخله الف فرويد .
وصلنا للبيت طبوا جماعتي جوه وظليت واكف بره .. صاحني عمر كلي تعال حسن يكول فوت جوه ولاتجيبلنا شبهه .. فتت جوه وجان منظر عجيب .. من شفت النسوان اتذكرت سوك السبايا بكتاب تفسير الطبري من انباعت السبيه بنص درهم والبعير انباع بدرهم
من جابوهن سحل من الأندلس واخذوهن من بيوتهن لأعلاء كلمة الله ومحمد .
اجتي وحده كلتلي اختار .. هاي زينب من الناصريه شارده من اهلها لأن تحب ابن ديرتها ورادوا يزوجوها السيد حسب القانون الجعفري
وهاي ميس من الرمادي عافت اهلها وشردت حتى لتصير جوه واحد يطبق شريعة ابن حزم والذهبي وابن تيميه
فضلت اي عراقي ينام وياها ولاسعودي وافغاني يتخيلها سبيه من بني قريضه
هاي تركمانيه بس سعرها يكلفك لأن اهلها كاعدين ايجار ولازم ادفعلهم واخوها العنده ربو اليكلف علاجه كل اسبوع ٣٠٠ دولار
اذا ماعجبنك عندي ارمله مرت واحد بالحشد استشهد بالفلوجه واهله طردوها
اذا ماعجبتك عندي وحده حبت واحد عشر سنين بالاخير اخذ غيرها .. شتريد عندي .. تريد بنت عائلة هم عندي انخدعت بالنت والمسلسلات ورادت تطبق كل شي كتبه المخرج
احجي شتريد عندي وحده تكتب روايات محتاجه فلوس نسخ كتبها
عندي وحده متزوجه رجلها دكتور واولادها بالكلية متريد تخون ذاكرتها .
ظليت صافن .
مااعرف المن اختار
اخاف اختار السنية وامي سنية
اخاف اختار الشيعية وابوية شيعي
خفت اختار التركمانية وصديقي تركماني
ردت اختار المسيحيه لأن بشريعتنا ذوله كفار
بس اتذكرت جون حارب ويه الحسين .
ماعرفت المن اختار
رجعت وره فتره للبيت لكيته صار جامع كالوا شالت الغير بيت
رحت للبيت لكيته صاير حسينية